НАРОДНО ЧИТАЛИЩЕ’’СВЕТЛИНА’’1900

ОТЧЕТ ЗА ДЕЙНОСТТА НА НАРОДНО ЧИТАЛИЩЕ ‘’СЕТЛИНА’’1900 с.Литаково,община Ботевград за 2021г

 Докладът за дейността на Народно читалище „Светлина 1900” с.Литаково отчита изпълнението на дейностите по Годишната програма за развитие на читалищната дейност, разработена в изпълнение на чл. 26а, ал.2 от Закона за народните читалища, културния календар. през 2021.година. И през изминалата година ние продължихме традицията да работим по програмата,приета на заседание на читалищното настоятелство. Отчетният период обхваща периода януари-декември 2021 година. Един отрязък от дванадесет месеца, в които администрация и настоятелство работихме заедно за това да утвърдим вече изградените дейности , да преосмислим приоритетите, стоящи пред читалището и неговите форми за реализация и обогатяване на годишната програма и културния календар на читалището и библиотеката.Изминалата година,както и предходната беше много трудна,бяхме изправени пред предизвикателството да работим в условията на извънредно положение във връзка с пандемията от COVID 19, но въпреки трудностите и ограниченията Читалище „Светлина 1900.”, продължава своята дейност за утвърждаването му като естествен център за културно-просветна и творческо-развлекателна дейност. Дейността на читалището, в съответствие с чл.4 и чл.5 на читалищен устав е съпричастна с целия обществен и културен живот, който кипи в с.Литаково и Община Ботевград.Под читалищната стряха се проведоха някои културно-масови мероприятия и прояви, организирани от читалищното ръководство. Днес със своята дейност читалището доказва, че е изградено на принципите на доброволността и демократизма и че е самоутвърждаващо се културно просветно сдружение на всички граждани. То е отворено за цялата местна общност и въздейства върху духа и нравствеността, обединява и приютява всички, които желаят да се докоснат до новите достижения на културата.Тук е мястото, където широк кръг деца и възрастни изучават културно- историческото наследство на родния край, занимават се с творчество и ползват различни видове услуги.. И през 2021 година нашите **ОСНОВНИ ЦЕЛИ БЯХА:**

**-Отстояване на позицията на водещо културно средище;**

**- Обогатяване на културния живот;**

**-Развитие на библиотечната дейност;**

**-Превръщане на читалището в информационен център;**

**- Съхраняване на народните обичаи и традиции;**

 **-Развитие и подпомагане на любителското художествено творчество;**

 **-Работа по проекти;**

 Основна за читалището и с днешна дата си остава библиотечно- информационната дейност. Читалищната библиотека, винаги е била един от приоритетите на читалищното ръководство.

 Към 31 декември 2021 година библиотечния фонд наброяваше 16 392 тома книги. Всяка година читалището заделя пари, според финансовите възможности, за обогатяване на книжния фонд.През годината са закупени 10 бр. портрети на известни българи: революционери,общественици и писатели, които са рамкирани и са поставени във фоайето пред библиотеката.През 2021 година за, читалищната библиотека са дарени 208 книги. Библиотеката, като част от читалищната структура, организира и реализира много и разнообразни културно – масови мероприятия. Във фоайето на читалището се провеждат изложби по различни поводи правят се информационни табла по повод годишнини на известни личности, бележити дати както и по повод различни празници.През 2021г. към библиотеката през летните месеци беше организиран кръжок по рисуване,който се посещаваше от деца на различна възраст.Заниманията по рисуване се водеха от Николай Георгиев напълно безвъвмездно. За 2021 година посещенията в библиотеката ни са 539, заетите библиотечни единици са 173.бр.

 Като по-значими мероприятия през годината могат да бъдат посочени: **Отбелязване на 148г.от обесването на Васил Левски, Кръжок по рисуване, Занимания по интереси – посещение на паметниците и забележителностите в селото , посещение на гр. Враца и пещерата „Леденика” с децата от групата за художествено слово и кръжока по рисуване, връчване на поздравителни адреси на действащи и пенсионирани учители по повод 24-ти май и 1-ви ноември.**

Читалището ни е живата връзка на населението и подрастващите с нематериалното културно наследство.През годините на своето съществуване то се утвърдило като активен участник в съхранението и популяризирането на българското. В съвременните условия продължава да осъществява активен диалог, да участва в процеса на издирването на характерните за нашето населено място обичаи, песни, танци, занаяти, да насърчава предаването им към следващите поколения. Чрез самодейните и художествено – творчески групи и състави читалището спомага не само за запазването на това наследство, но и стимулира интегрирането ни в европейския културен обмен.

 Важно е да отбележим, че самодейните състави на читалището във всички свои участия достойно защитават името на Народно читалище „Светлина 1900”.За нас се говори с уважение, на база успехите, които сме постигнали.

Към читалището работят следните самодейни колективи:

**танцов състав**

**Група за автентичен фолклор**

**група за художествено слово**

**театрален състав**

**духова музика**

Гордост за нас, вече години е танцовия състав , който се разделя в **две възрастови групи. През годината ТС „Литаково” и ДТС „Литаковче взеха участие освен във всички тържества организирани от читалището и в няколко международни фолклорни фестивали: НТФ „Ритъмът в сърцето ми” гр. София, НФФ „Златни нишки”с. Трудовец,МФФ „Приморски ритми” гр.Приморско традиционен фолклорен събор Боженишки Урвич**

 Групата за художествено слово се състои от 12 деца на възраст от 10 до 17 години. Въпреки мерките във връзка с пандемията и обявеното извънредно положение, групата правеше своите репетиции на открито и активно се включваше в организираните от читалището мероприятия: **Тържество по повод освобождението на България от османско владичество,Тържествено отбелязване на 148г. от обесването на В.Левски и откриването на бюст-паметник по повод годишнината съвместно с Кметство с. Литаково Рецитал по повод празника на жената, Великденско тържество на центъра на селото с участието на всички самодейци,отбелязване деня на Ботев и загиналите за България – поднасяне на цветя в двора на църква св.Николай Чудотворец с.Литаково, тържество по повод съединението на България, тържество по повод независимостта на България, отбелязване на световния ден на децата**.

„Литаковската духова музика” също е много добре работещ и жънещ големи успехи състав, участващ активно в културната програма на читалището. **През 2021 година състава взе участие във: всички тържества организирани от читалището, НФФ„Златни нишки с. Трудовец, традиционен фолклорен събор Боженишки Урвич,участие в дефилир на духовата музика гр.Ботевград, Северозападен фестивал на духовата музика гр. Берковица – първо място,специално участие в телевизия BG ONAIR**

Към читалището работи и школа за духови инструменти под ръководството на Дейвид Христов в школата се обучават шест момчета на възраст до 15 години.

Групата за автентичен фолклор се състои от 10 жени на различна възраст , изпълненията на групата са съвместно с музиканти от битова формация „Литаково” с ръководител Дейвид Христов

Гордост за нашето читалище е и народната певица Иванина Иванова, тя е от тези самодейци, които влагат цялото си сърце и душа в самодейното изкуство. Взима активно участие в почти всички колективи работещи към читалището. През годината беше част от тържествата проведени и организирани от читалището, завоюва и множество награди от различни национални и международни фолклорни фестивали в страната.

През годината въпреки ограниченията за провеждане на мероприятия и тържества се проведоха:**, Тържество по повод освобождението на България от османско владичество,тържествено отбелязване на 148г. от обесването на В.Левски и откриването на бюст-паметник по повод годишнината съвместно с Кметство с. Литаково , рецитал по повод празника на жената, Великденско тържество на центъра на селото с участието на всички самодейци, връчване на поздравителни адреси по повод 24- ти май, отбелязване деня на Ботев и загиналите за България – поднасяне на цветя в двора на църква св.Николай Чудотворец с.Литаково, тържество по повод съединението на България, тържество по повод независимостта на България, връчване на поздравителни картички на пенсионирани учители и културни дейци по повод деня на нардните будители,отбелязване на световния ден на децата, тържествено запалване на коледните свелини на площада,тържество по повод освобождението на Литаково от турско робство, изложба съвместно с художника Володя Казаков по повод празника на Литаково.**

 **През отчетната година в читалището са постъпили следните дарения:**

ПВЦ лепенки за спазване на дистанция във връзка с COVID 19 – 120бр.

 Осем картини на къщи и улици в с. Литаково и портрет на Васил Левски от художника Володя Казаков

Рамки за снимки -10 бр.

Посетителски стол – 30 бр.

Озвучителна уредба комплект

Костюми за танцовия състав - 20бр. и ризи с шевица - 6 бр.

Табела с надпис : Народно читалище „Светлин 1900” с.Литаково

 В работата на Настоятелството приоритет имаше развитието на творчеството сред подрастващото поколение, разумното използване на финансовите средства и организиране на дейности по изпълнение на заложените в културния календар изяви и събития.Членовете на Настоятелството,дългогодишни деятели доказали своята всеотдайност, работиха с постоянство и отговорност през отчетния период. За нас е важно малкото финансов ресурс да бъде разпределен така, че да стига и обезпечава основните и допълнителни дейности в читалище. Имайки в предвид ,че пред сградата на читалището са поставени охранителни камери към Обществен ред Ботевград можем да кажем,че сградата е под постоянно видео наблюдение. За нас служителите в Народно читалище „Светлина 1900” е важно тук всеки да влиза с въпрос и да излиза с отговор, да влиза търсещ и да излиза намерил отговор на своите въпроси.

Динамиката на живота в читалището е зададена от нашите потребители, всичко което вършим е с тях и за тях. Това са основните видове дейности, заложени в уставът и програмите, по които читалището развива и планира своята дейност. Това не ни пречи да бъдем една отворена система, която потребителя да допълни с нови идеи облечени в наши дейности.

 Изготвил :..............................

 / Й. Томова – секретар/